b'\n_START_ARTICLE_\nEdvard VIII. Britanski\n_START_SECTION_\nPred vladavino\n_START_PARAGRAPH_\nPrinc Edvard se je rodil je v \xc4\x8dasu vladavine svoje prababice kraljice Viktorije kot prvi sin princa Jurija in princese Marije, takrat vojvode in vojvodinje Yor\xc5\xa1ke. Njegov o\xc4\x8de je bil drugi sin Edvarda in Aleksandre, takrat vali\xc5\xbeanskega princa in princese. Hitro po prihodu Edvardovega o\xc4\x8deta na prestol je bil Edvardu dan tradicionalen prestolonasledni\xc5\xa1ki naziv vali\xc5\xbeanskega princa._NEWLINE_Njegovi star\xc5\xa1i so bili izklju\xc4\x8deni iz sinovega izobra\xc5\xbeevanja, za kar je bilo zaupano raznim guvernantam, kot je bil to obi\xc4\x8daj med takratno aristokracijo. Kot je bilo obi\xc4\x8dajno med mo\xc5\xa1kimi \xc4\x8dlani britanske kraljevske dru\xc5\xbeine, je princ Edvard zaklju\xc4\x8dil vojno \xc5\xa1olo. Ko je izbruhnila prva svetovna vojna, je bil dvajsetletni princ kvalificiran za slu\xc5\xbeenje voja\xc5\xa1kega roka in se je pridru\xc5\xbeil vojski. Njegova \xc5\xbeelja, da sodeluje v odprtem spopadu, ni bila spo\xc5\xa1tovana zaradi strahu pred ugrabitvijo prestolonaslednika. Edvard je pogosto prezrl te prepovedi, zato je bil po koncu vojne izjemno popularen med veterani. Leta 1918 je zaklju\xc4\x8dili usposabljanje in prejel dovoljenje za upravljanje voja\xc5\xa1kega letala._NEWLINE_Po za\xc4\x8detku vojne je za\xc4\x8del prevzemati nekatere o\xc4\x8detove dol\xc5\xbenosti in se tako pripravljal na svojo bodo\xc4\x8do vlogo kralja. \xc5\xa0el je na turneje po celem Britanskem cesarstvu in postal zelo priljubljen, \xc4\x8deprav je bilo \xc5\xbee takrat za\xc4\x8dutiti njegove bodo\xc4\x8de nacionalisti\xc4\x8dne ideje. Na vrhuncu svoje popularnosti je bil modna ikona in najbolj fotografirana oseba na svetu._NEWLINE_Leta 1930 je dobil lastno rezidenco zunaj Buckinghamske pala\xc4\x8de. Bil je v razmerju z ve\xc4\x8d poro\xc4\x8denimi \xc5\xbeenskami in zadnja od njih, igralka Mildred Harris, ga je predstavila Ameri\xc4\x8danki Wallis Simpson (roj. Wallis Warfield). Razmerje z Wallis se je za\xc4\x8delo \xc5\xa1e v \xc4\x8dasu njenega drugega zakona, ki se je nedolgo po tem kon\xc4\x8dal z lo\xc4\x8ditvijo, tako kot prvi. Njegovi star\xc5\xa1i niso bili zadovoljni s tem na\xc4\x8dinom Edvardovega \xc5\xbeivljenja in na Wallis je cela kraljevska dru\xc5\xbeina gledala s prezirom in nezaupanjem. Edvardovo razmerje z Wallis je kljub neodobravanju cele dru\xc5\xbeine napredovalo in par se je vse bolj zbli\xc5\xbeeval.\n_START_SECTION_\nVladavina\n_START_PARAGRAPH_\nKralj Jurij V. je 20. januarja 1936 umrl in krona je avtomati\xc4\x8dno pre\xc5\xa1la v Edvardove roke, ki je v trenutku o\xc4\x8detove smrti postal kralj Edvard VIII. Na Edvardov padec popularnosti med politiki ni vplivalo le njegovo napredujo\xc4\x8de razmerje z Wallis, bolj je vplivalo njegovo sodelovanje v politiki in kritiziranje vlade zaradi njenega neuspeha pri zagotavljanju \xc5\xbeivljenjsko potrebnih sredstev za nezaposlene rudarje v Walesu. Meni se, se da je Edvard narobe razumel svojo vlogo konstitucionalnega vladarja in da je \xc5\xbeelel aktivno sodelovati v vodenju dr\xc5\xbeave, na kar so \xc4\x8dlani vlade gledali z neodobravanjem. Poleg tega je Edvard po prihodu na prestol prekr\xc5\xa1il veliko kraljevskih tradicij. Irec George Andrew McMahon je 16. julija 1936 poku\xc5\xa1al narediti atentat na Edvarda, vendar brez uspeha._NEWLINE_Kljub nepopularnosti med \xc4\x8dlani vlade je Edvard imel veliko podporo naroda, vse do objave njegovega namena, da se poro\xc4\x8di z Wallis Simpson, ko bo njena lo\xc4\x8ditev legalizirana. Medtem je Edvardov predsednik vlade, Stanley Baldwin, opozoril kralja, da narod ne bo priznal Wallis za kraljico, saj je bila Ameri\xc4\x8danka in njeni dve lo\xc4\x8ditvi ni priznavala angle\xc5\xa1ka cerkev, kateri nominalni poglavar je bil Edvard. Edvard je zatem predlagal morganatsko zakonsko zvezo, po kateri bi Edvard ostal kralj, vendar Wallis ne bi postala kraljica in Edvardovi otroci iz tega zakona ga ne bi mogli naslediti. Ta mo\xc5\xbenost je bila zavrnjena. Predsednik vlade Baldwin je zatem kralju dal tri mo\xc5\xbenosti: da zapusti idejo o zakonu z Wallis, da se z njo poro\xc4\x8di proti \xc5\xbeeljam svojih ministrov ali da abdicira. Edvard je izbral tretjo izbiro.\n_START_SECTION_\nPo vladavini\n_START_PARAGRAPH_\nEdvard je 10. decembra 1936 v prisotnosti svojih treh bratov podpisal dokumente, s katerimi je potrdil svojo abdikacijo. Njegova zadnja odlo\xc4\x8ditev kot kralj je bil kraljevi pristanek na objavo akta o njegovi abdikaciji. Vse kronske zemlje Commonwealtha so priznale ta dokument istega dna, ko je bil podpisan, razen Irske, zato je zakonsko Edvard ostal kralj Irske do 11. decembra 1936. Nedolgo po svoji abdikaciji se je Edvard pojavil v \xc5\xbeivo na televiziji, kjer je bil predstavljen kot princ Edvard, in svojo odlo\xc4\x8ditev o zapustitvi dol\xc5\xbenosti monarha je objasnil reko\xc4\x8d, da to ne bi bilo mogo\xc4\x8de brez podpore \xc5\xbeenske, ki so ljubi. V trenutku njegove abdikacije je krona pre\xc5\xa1la v roke najstarej\xc5\xa1ega od njegovih treh mlaj\xc5\xa1ih bratov, Jurija VI., \xc4\x8digar h\xc4\x8derka Elizabeta je postala dedna naslednica.\n_START_SECTION_\nNovi naziv in zakon\n_START_PARAGRAPH_\nDva dneva po abdikaciji je Edvard od brata, novega kralja, dobil na novo ustvarjen naziv vojvoda Windsorski. S posebno pravno odredbo mu je bil vrnjen naslov kraljevska visokost, vendar je bilo dolo\xc4\x8deno, da njegova \xc5\xbeena in otroci ne bodo isto naslovani in da njegovi otroci ne bodo imeli mesta v nasledstvu na prestol. Edvard je tej odlo\xc4\x8dbi ugovarjal, reko\xc4\x8d, da je njegova bodo\xc4\x8da \xc5\xbeena po tradiciji in zakonu upravi\xc4\x8dena do kraljevskega naslovanja, vendar so bile njegove zahteve presli\xc5\xa1ane._NEWLINE_Edvard in Wallis sta se poro\xc4\x8dila 3. junija 1937, vendar se \xc4\x8dlani kraljevske dru\xc5\xbeine na zahtevo kralja Jurija VI. poroke niso udele\xc5\xbeili. Edvardov odnos s \xc4\x8dlani dru\xc5\xbeine se je naglo poslab\xc5\xa1al, zlasti odnos z mamo. Novoporo\xc4\x8deni par je od\xc5\xa1el v Francijo, od kamor se je Edvard nameraval vrniti v Britanijo po dveh letih navideznega izgnanstva. Tej odlo\xc4\x8ditvi so nasprotovali njegov brat in svakinja s podporo njegove matere in mu zagrozili, da mu bodo prenehali pla\xc4\x8devati dogovorjeno vsoto denarja. Novi kralj je moral Edvardu pla\xc4\x8dati tudi za hi\xc5\xa1o Sandringham in grad Balmoral, ki pa ju je Edvardovi nasledil po o\xc4\x8detu in nista pre\xc5\xa1li v Jurijevo lastnino skupaj s krono.\n_START_SECTION_\nObto\xc5\xbebe nacizma\n_START_PARAGRAPH_\nLeta 1937, tik pred za\xc4\x8detkom druge svetovne vonje, sta bila vojvoda in vojvodinja Windsorska kljub neodobravanju britanske vlade na obisku v Nem\xc4\x8diji pri Adolfu Hitlerju. Med tem obiskom je Edvard nacisti\xc4\x8dno pozdravil Hitlerja. Po tem kontroverznem obisku pri vodji nacistov se je vojvodski par vrnil v Francijo, leta 1939 pa v Veliko Britanijo._NEWLINE_Leta 1940 je nem\xc5\xa1ki veleposlanik v Haagu trdil, da je vojvoda Windsorski izdal britanske na\xc4\x8drte o obrambi Belgije. Po nem\xc5\xa1ki invaziji na jugu Francije sta Edvard in Wallis pobegnila v \xc5\xa0panijo. Predsednik vlade Winston Churchill je zagrozil Edvardu z voja\xc5\xa1ko to\xc5\xbebo, \xc4\x8de se vrne na zemljo Commonwealtha. Edvard se je nato preselil na Bahame, kjer je bil imenovan za guvernerja. Bahame je nazival s tretjerazredno britansko kolonijo, \xc4\x8deprav je sku\xc5\xa1al pomagati svojemu revnemu prebivalstvu._NEWLINE_Edvardovi sodobniki so menili, da je imel Edvard raje fa\xc5\xa1izem kot pa komunizem in da je podpiral zavezni\xc5\xa1tvo z Nem\xc4\x8dijo. Hitler je Edvarda smatral za prijatelja njegove nacisti\xc4\x8dne ideologije in dr\xc5\xbeavne organizacije ter je Edvardovo abdikacijo imenoval za svojo veliko izgubo. \xc5\xa0tevilni zgodovinarji menijo, da, \xc4\x8de bi imel mo\xc5\xbenost, bi bil Hitler pripravljen vrniti Edvarda na britanski prestol in s tem uvesti fa\xc5\xa1izem v Veliki Britaniji. Splo\xc5\xa1no prepri\xc4\x8danje je, da sta bila Edvard in Wallis nagnjena k fa\xc5\xa1izmu dolgo pred izbruhom druge svetovne vojne in sta bila poslana na Bahame z namenom, da bi s tem prepre\xc4\x8dili njuno fa\xc5\xa1isti\xc4\x8dno dejavnost v Veliki Britaniji. Sam Churchill je verjel, da je vojvoda Windsorski predstavljal nevarnost za svoje nekdanje kraljestvo. Po vojni je Edvard v svojih spominih priznal, da je bil fasciniran nad takratno Nem\xc4\x8dijo, vendar je zanikal svoje te\xc5\xbenje proti nacizmu in opisal Hitlerja za sme\xc5\xa1no osebo predramati\xc4\x8dnega smisla za izra\xc5\xbeanje in prevelikih pri\xc4\x8dakovanj.\n_START_SECTION_\nZadnja leta\n_START_PARAGRAPH_\nPo koncu vojne sta se Edvard in Wallis vrnila v Pariz, kjer jima je bila dodeljena privatna rezidenca. Edvard vse od takrat, ko je bil bahamski guverner, ni ve\xc4\x8d prevzemal nobene poklicne vloge. Nekaj \xc4\x8dasa je pre\xc5\xbeivel v New Yorku in bil gost od predsednika Nixona v Beli hi\xc5\xa1i._NEWLINE_Edvardova dru\xc5\xbeina ni nikoli sprejela Wallis in se formalno sestala z njo. Edvard je obiskoval svojo mamo in brata in se udele\xc5\xbeil pogreba svojega brata, vendar se njegov odnos z materjo ni nikoli popravil. Umrl je 28. maja 1972 za rakom na grlu.'